section_heading: Osnivanje
paragraph_text: Udruga studenata povijesti Malleus je osnovana na sjednici osnivačke skupštine 19. prosinca 2006. godine u Rijeci, kada je na temelju članka 11. Zakona o udrugama ("Narodne novine", broj 88/01 i 11/02 ) donesen statut Udruge. Nedugo potom Udruga je službeno registrirana u Uredu državne uprave u Rijeci. Sjedište Malleusa nalazi se u zgradi Filozofskog fakulteta matičnog Sveučilišta u Rijeci.